**Hallgatói eredmények ZH**

A kitűzött feladatra készítsen objektum elvű megoldást C++ nyelven az alábbi szempontok alapján:

* programjának ciklusai tanult programozási tételekből származzanak;
* használjon osztályt a szöveges állomány olvasásához;
* a szöveges állományt csak egyszer nyithatja meg olvasásra, és nem használhat a szöveges állomány sorainak számától függő méretű programváltozót;
* programja az eredményt felhasználóbarát módon jelenítse meg;
* programja ne csak az érvényes tesztesetekre működjön helyesen, hanem az üres fájl, és a nem létező fájl esetét is kezelje le.

***Megfelelt szint*** (közepes): Hallgatók OEP eredményeit egy szöveges állományban tárolják. Az állomány minden sora egy Neptun kóddal (szóköz nélküli sztring) kezdődik, amelyet egy vagy több, de legfeljebb 5 jegy követ. Egy soron belül az adatokat szóközök és/vagy tabulátorjelek választják el. Feltehetjük, hogy az állomány sorai a megadott formában vannak, ugyanaz Neptun a kód nem szerepelhet egynél több sorban. Egy hallgató akkor nem kaphat a félév végén jegyet OEP-ből, ha nincs meg mind a 5 jegye.

Példa az input fájl soraira:

AAAAAA 2 5 3

BBBBBB 2 5 5 3 3

**Adjon meg egy olyan hallgatót (annak Neptun kódját), akinek hiányzik valamelyik jegye, de az átlaga 3 felett van.**

***Kiváló szint*** (jeles): Hallgatók tárgyankénti eredményeit egy szöveges állományban tárolják. Az állomány minden sora egy Neptun kóddal (szóköz nélküli sztring) kezdődik, egy tárgynévből állnak, amelyet egy vagy több jegy követ. Egy soron belül az adatokat szóközök és/vagy tabulátorjelek választják el. Feltehetjük, hogy az állomány sorai a megadott formában vannak és Neptunkód szerint rendezettek. Egy hallgató nem kaphat a félév végén jegyet OEP-ből, ha nincsen meg min a 5 jegye, illetve megbukik egy tárgyból, ha az átlaga nem éri el a 2-es szintet.

Példa az input fájl soraira:

AAAAA OEP 5 2 5 4 3

AAAAA ANAL 1 2 4 1

BBBBB OEP 5 2 4 5

BBBBB ANAL 1 2 1 1

BBBBB DIMAT 1 2 5 2

**Hány hallgató ment át minden tárgyból (minden tárgyból kapott jegyet és az legalább 2-es átlagú)?**

Nem kell a megfelelt szintű megoldást elkészítenie, ha a kiváló szintűt megoldotta, de ajánlott először a megfelelt szinttel foglalkoznia.